Hei! Tässä Sid Roth.
Tervetuloa maailmaani, jossa on luonnollisesti yliluonnollista.
Kaikki ovat kuulleet Kuolleenmeren kääröistä.
Ne ovat tekstilöytöjä, jotka todistavat, ettei Jumalan Sanaa ole peukaloitu.
Mutta harva on kuullut vanhemmista tekstilöydöistä, -
jotka ovat 400 vuotta varhaisempia kuin Kuolleenmeren kääröt.
Työryhmä löysi Raamatun ainoan rukouksen, -
jonka kirjoitti itse Jumala.
Se on 400 vuotta vanhempi kuin Kuolleenmeren kääröt.
Olemme juuri saaneet ilmestyksen -
Jumalan Hengeltä tästä raamatunkohdasta.
Miksi nyt? Koska meillä on ollut Jumalan Hengen liike, -
jossa olemme saaneet ilmestystä Pyhästä Hengestä.
Samoin Jumalan Hengen liikkeitä, joissa olemme saaneet ilmestyksiä -
Jeesuksen nimestä, voimasta ja vallasta.
Tiedättekö, mikä tulee olemaan Jumalan Hengen viimeinen liike?
Ilmestys Isästä Jumalasta.
Ilmestys tulee olemaan voimallinen.
Se tulee olemaan "elämää kuolleista" -ylösnousemusvoimaa.
Tämän raamatunpaikan ja ilmestyksen vieraani tahtoo kertoa teille.
Voimmeko avata yliluonnollisuuden muinaisia salaisuuksia?
Liity Sidin seuraan Yliluonnollista-ohjelmaan!
Warren Marcus, ilmassa on aina kemiaa, -
kun kaksi Messiaaseen uskovaa juutalaista kohtaa.
Uskon, että tässä ohjelmassa tulee -
sellainen kirkkauden ja Jumalan julkituodun läsnäolon räjähdys, -
jota ei ole ohjelmissamme nähty aiemmin.
Hypätkää tekin kyytiin!
Kun olit 5-vuotias, Jumala kohtasi sinut. Mitä tapahtui?
Pelästyin salamointia ja ukkosta. Juoksin sisälle.
Ystävä oli sanonut, että salama tappaa.
Juoksin sisään huutaen ja itkien.
Siskoni, juutalainen agnostikko, kysyi, mikä hätänä.
Sanoin: "Salama. Se voi tappaa."
Sisko sanoi: "Ei se sinua satuta. Jumala suojelee sinua."
Kysyin, kuka on Jumala. Sisko sanoi:
"Hän on taivaassa mutta silti kaikkialla. Hän on aina kanssasi."
Kysyin, onko Hän huoneessani, kun on pimeää. "On", sisko sanoi.
Aloin pelätä tätä Jumalaa enemmän kuin salamointia.
Mutta sitten näin mitä ihmeellisimmän unen.
Olin taivaassa. Siellä salamoi ja ukkosti. Olin hyvin peloissani.
Mutta näin pilvien rakoilevan etäällä. Esiin tuli kaunis kultainen valo.
Se oli shekina-kirkkaus. Tajusin sen vasta myöhemmin.
Shekina-kirkkaudesta tulvi minua kohti värikkäitä säteitä.
Minua vedettiin valoon.
Tunsin rauhaa. Voin tuntea sen vieläkin.
Samoin kirkkauden. Se oli voimakas.
Sitten kuulin sisälläni ja ympärilläni kauneimman äänen, -
jonka olen eläessäni kuullut.
Jumala sanoi: "Älä pelkää."
"Minä olen ystäväsi. En ikinä satuta sinua."
Uni vaikutti minuun.
Lyhyt hetki kirkkaudessa voi muuttaa elämän iäksi.
Entä sitten monet hetket?
Herättyäni yritin kertoa vanhemmille, että olin nähnyt unessa Jumalan.
He panivat sen sokerin piikkiin.
Sitten Warren meni katsomaan "Kymmenen käskyä" -elokuvan.
Istuin elokuvateatterissa ja katselin, -
kuinka kansamme Israel vapautettiin faraon orjuudesta.
Näin ne kymmenen vitsausta ja Punaisenmeren halkaisemisen.
Yhdessä kohtauksessa Mooses on Siinaivuorella -
ja Jumalan sormi kirjoittaa kymmenen käskyä. Se vei minut takaisin uneen.
Muistin sanat: "Älä pelkää. Olen ystäväsi. En ikinä satuta sinua."
Sanoin: "Tuo on minun Jumalani. Hän on puolellani."
Kyselin: "Kuinka voisin nähdä Sinut, -
puhua kanssasi ja tuntea Sinut uudelleen?"
Jumala kuuli rukouksen.
Siitä tuli Warrenille elämänmittainen etsintä.
Tapasit sinnikkään katusaarnaajan. Sinäkään et päästänyt häntä helpolla.
Lopulta 21-vuotiaana rukoilit -
ja pyysit Jeesusta Messiaaksesi ja Herraksesi.
Mutta edelleen halusit tietää Jumalasta lisää.
Aabrahamin, Iisakin ja Jaakobin Jumalasta, ainoasta tosi Jumalasta.
Eräänä päivänä rukoukseesi tuli vastaus.
Sait puhelun ystävältä Israelista.
Se oli Rick Amato. Hän oli paikalla, josta oli löytynyt hyvin vanha riipus.
Rick oli tunteiden valtaama. Hän itki. Kysyin, mitä on tapahtunut.
Hän kertoi, että riipus on 400 vuotta vanhempi kuin Kuolleenmeren kääröt.
Siinä luki 4. Moos. 6:n rukous muinaisen heprean kielellä.
Tony kertoi: "Kun se lausuttiin ylitseni hepreaksi, -
tuntui kuin olisi valunut hunajaa tai öljyä."
"Elämäni on muuttunut. Ylläni on Hänen nimensä." Ihmettelin sitä.
Sitten aloin tutkia asiaa tarkemmin.
Ajattelin, että rukouksessa täytyi olla jotain, kun se vaikutti ystävääni niin.
Hän ei ole edes juutalainen. Minä olen. Miksei se vaikuta minuun?
Rukouksella oli siunattu minua.
Niin minuakin monta kertaa.
Rukous on kaunis. Luenpa sen nyt.
Se on Raamatussa kohdassa 4. Moos. 6:24.
"Herra siunatkoon sinua ja varjelkoon sinua;
Herra valistakoon kasvonsa sinulle ja olkoon sinulle armollinen;
Herra kääntäköön kasvonsa sinun puoleesi ja antakoon sinulle rauhan."
Se on kaunis rukous, mutta en ollut kokenut samanlaista kuin Rick Amato.
Mietin, miten minä saisin kokea sen.
Minä, joka tiedän, että Jumala on totta, -
uneni ja elokuvateatteri- kokemuksen perusteella.
Olin ottanut vastaan Jeshuan, ja pystyin tuntemaan Hänet.
Isästäkin tiesin, mutta en tuntenut Häntä.
Mutta tiedätkö mitä? Rukouksen jälkeen tulee eräs lause.
Jumala sanoo laskevan nimensä -
niiden ylitse, jotka rukoilevat näin.
Hepreaksi se tarkoittaa käsittääkseni, -
että Hän laskee läsnäolonsa heidän ylleen.
Kun Jumalan läsnäolo oli juutalais- kansan yllä erämaassa 40 vuotta, -
millaisia siunauksia siitä seurasi?
He kokivat erämaassa ihmeellistä suosiota.
He saivat enkeleitä suojakseen ja ruokaa.
Kun mannaburgerit alkoivat kyllästyttää, he saivat viiriäisiä.
Kalliosta avautui lähde, josta he juottivat laumansa.
He saivat uskomattoman terveyden.
Ja 40 vuoden aikana heidän kenkänsä ja vaatteensa eivät kuluneet.
Ajattele, mikä säästö pesulalaskuissa ja vaatehankinnoissa.
Siihen aikaan ei ollut lääkkeitä.
Ei ollut kauppoja, joissa käydä.
Se oli karua autiomaata.
Siitä, että vanhassa liitossa juutalaiskansan yllä oli Jumalan nimi, -
seurasi sellaisia siunauksia.
Heidän keskuudessaan ei ollut yhtäkään heikkoa tai sairasta.
Miten paljon enemmän Jumalan läsnäolo saa aikaan -
sen jälkeen, kun synnit on sovitettu?
Raamatun vanhin tunnettu tekstilöytö -
on 400 vuotta vanhempi kuin Kuolleenmeren kääröt.
Teksti on Neljännestä Mooseksen kirjasta, -
4. Moos. 6:24―26.
Aloit lukea sitä. Tiesit, mitä oli tapahtunut ystävällesi Israelissa.
Hän kohtasi voimallisesti elävän Jumalan.
Warren tuumi, että kyllä hänen juutalaisena pitäisi kokea se.
Mitä tapahtui? - Ei mitään.
Mitä sitten teet ohjelmassani?
En kokenut mitään. Mietin, että mikä minussa on vikana.
Sitten muistin Tonyn sanoneen, että häntä siunattiin hepreaksi.
Aloin miettiä, että kenties käännöksestämme puuttuu jotain.
Kenties hepreassa on jotain, mikä ei välity meille.
Päättelit, että Raamatun katkelmassa on jotain voimallista, -
mutta et tiennyt, miten voima otetaan ulos.
Heprean kielessä sanojen merkityssisältö on laajempi.
Sanat, kuten "siunatkoon" ja "varjelkoon", -
ovat englannissa hyvin abstrakteja. Siunata, varjella, valistaa kasvonsa.
Esimerkiksi sanalla "shalom" on todella runsaasti merkitysvivahteita.
Sama pätee kaikkiin sanoihin.
Heprean kieli sisältää siunauksen ja Jumalan Sanan koko merkityssisällön.
Mutta englannin käännös sisältää vain osan.
Sait ilmestyksen hepreasta. Mitä sitten tapahtui?
Kun aloin ymmärtää rukousta lisää ja siunata itseäni rukouksen sanoin, -
aloin kokea jotain uskomatonta.
Aloin kokea saman kirkkauden kuin silloin pikkupoikana, -
kun olin pilvissä taivaassa ja näin shekina-kirkkauden -
tai kun olin elokuvissa katsomassa "Kymmentä käskyä".
Se oli jotain todella voimallista.
Sitten sinä kohtasit -
Jumalan kasvot.
Kun aloin siunata tällä rukouksella itseäni, -
olin puolivalveilla.
Yhtäkkiä tunsin, että edessäni on kasvot.
Näin silmät ja suun.
Yhtäkkiä tunsin Isän läsnäolon. Sanoin: "Isä."
Oli kuin minuun olisi tullut henkäys.
Luomiskertomuksessa sanotaan, että Jahve Jumala, Isä, -
polvistui ja puhalsi Aadamin sieraimiin. Aadam oli silloin vielä savea.
Kun Hän henkäisi, Aadamista tuli elävä henki.
Silloin minuunkin tuli ihmeellinen elämä.
Sanoin: "En tahdo menettää tätä tunnetta ja kokemusta ikinä."
Tajusin, että se oli Isä.
Minulla voi olla suhde Jeshuan kanssa.
Minulla voi olla kokemuksellinen yliluonnollinen suhde -
Pyhän Hengen kanssa. Samoin myös Isän kanssa.
Kun meillä on pääsy Isän luo, Hän antaa meille itseään.
Mitä tämä merkitsee sinulle? Miten se vaikutti elämässäsi?
Ymmärrykseni on tarkentunut.
Mieleni tulee yhdeksi Isän kanssa, sillä olen Isässä.
Kuljen samaa tahtia Hänen ja Hänen ajatustensa kanssa.
Hän antaa minulle tehtäviä.
Olen alkanut saada työhöni ideoita ja muuta.
Hän näyttää, miten ne toteutetaan.
"Anna tämä sille. Tee sinä tämä. Jätä tämä hautumaan."
Se on muuttanut elämäni täysin ja antanut shalom-rauhan.
Saan aikaan asioita, joita en voinut kuvitellakaan, -
päivä päivältä ja hetki hetkeltä Hänen kanssaan.
Mitä tapahtuu ihmisille, joille tätä opetat?
Ihmisiä on parantunut.
Unettomuudesta kärsineitä on parantunut.
Eräällä naisella oli lapsi, jolla oli kampurajalka.
Hän alkoi itse siunata lastaan rukouksen sanoilla.
Lapsi ei tarvinnutkaan leikkausta. Jalka suoristui.
Erään naisen talo uhattiin ulosmitata.
Nainen tarvitsi 20 000 dollaria. Eräs seurakuntalainen antoi summan.
Nainen vaeltaa edelleen samanlaisessa huolenpidossa.
Kun näen, mitä Jumala teki juutalaiskansamme hyväksi -
niiden 40 vuoden aikana erämaassa, Hän huolehti kansan kaikista tarpeista.
Uskon, että uudessa liitossa on vielä parempaa. - On.
Yksi avain on mielestäni se, että siunaaja ei voinut olla Mooses.
Siunauksen lukijan piti olla ylipappi.
Sen lausui aina Aaron.
Aina kun Aaron lausui siunauksen, laskeutui hieman enemmän kirkkautta.
Aina kun sanot sanan "kirkkaus", sitä pöllähtää.
En ole näkijä, mutta jos olisin, näkisin sen näin.
Mutta minä tunnen sen.
Niin kokee varmasti moni kotonakin.
Ylipappi meni kaikkeinpyhimpään vain kerran vuodessa, jom kippurina.
Se oli ainoa kerta, kun hän kohtasi Isän shekina-kirkkaudessa.
Sitten hän siunasi kansan. Mieti, mitä siitä seurasi!
Jeshuasta tuli Ylipappimme ennen taivaaseen astumistaan, -
kuoleman ja ylösnousemuksen jälkeen.
Hän siunasi näillä sanoilla opetuslapsensa.
Hän käski odottaa Jerusalemissa Isän lupauksen toteutumista.
Sitten Hän kohotti kätensä ja siunasi heidät.
Ainoa hepreankielinen ylipapin siunaus on tämä.
Tuo siunaus on meitä varten tänään.
Kun lausumme sen Hänen nimessään, Hän itse siunaa meitä.
Sanoit, että Pyhä Henki opetti sinulle avaimia.
Kerropa joitain tärkeitä avaimia tämän raamatunkohdan ilmestyksestä.
Ensimmäinen on se, että tämä on Raamatun ainoa rukous, -
jonka on kirjoittanut itse Jumala.
Toiseksi heprean kielen merkityssisältö on hyvin runsas.
Kun siunaus lausutaan hepreaksi, koen, että se todella virtaa ihmisille.
Hepreassa täysi merkityssisältö tulee julki.
Avaimia on paljon, mutta mainitsen vielä sen, -
että siunauksen lausujan pitää olla juutalainen ylipappi.
Meillä on Ylipappi Jeshua, Jeesus.
Hän on kirkkaudessa ympäri vuorokauden joka päivä.
Kaikki nämä siunaukset tulivat, -
kun ihminen meni ylipappina kirkkauteen kerran vuodessa.
Kuinka paljon enemmän, kun Israelin Messias lausuu sen ylitsesi?
Katkon jälkeen Warren siunaa meitä tällä rukouksella -
ja muinaisen heprealaisen tekstin koko merkityssisällön ymmärryksellä.
Sitten tahdon, että se lauletaan ihmisten ylitse.
Sen laulamisessa on jotain.
Sitten tahdon, että se lauletaan ylitsenne hepreaksi. Katkon jälkeen.
Yliluonnollista-ohjelma jatkuu hetken kuluttua.
Elämä voi tuntua soljuvan ohi tasapaksussa arkirutiinissa.
Heräät, käyt suihkussa, pukeudut.
Huolehdit muiden hyvinvoinnista.
Menet töihin. Painat töitä kahdeksan tuntia.
Ehkä yhdeksän. Ehkä kymmenen.
Palaat kotiin, teet ruokaa, katsot televisiota ja menet nukkumaan.
Sama ennalta-arvattava kehä -
pyörii päivästä, kuukaudesta ja vuodesta toiseen.
Mietit, eikö elämässä ole muuta.
Totuus on, että muutos on mahdollinen.
Elämällä on suurempi tarkoitus, johon vain sinä pystyt.
Sinulle on jo ennen syntymääsi laadittu suunnitelma ja kartta.
Sinulle on luotu polku, jonka vain sinä kykenet kulkemaan.
Päivä päivältä, tunti tunnilta.
Jos valitset lähteä polulle, elämäsi tarkoitus avautuu.
Kutsu on jo esitetty. Otatko selville, mitä elämällä on tarjota?
Haluatko tietää, mitä varten sinut on luotu? Kaipaatko jotain enemmän?
Onko sinulla tarkoituksen löytämisen nälkä?
Tahdomme antaa sinulle kirjan osoittamaan tietä.
Lataa ilmaiseksi kirja "They Thought for Themselves" -
ruudulla näkyvästä osoitteesta.
Maailmamme erottelee ihmisiä eri ryhmiin.
Meillä on putkinäkö.
Raamattu kertoo, kuinka Messias purki erottavan väliseinän -
juutalaisten ja kansojen väliltä ja loi uuden ihmisen, uuden ihmiskunnan.
Se on tuova kautta aikain suurimman liikkeen Jumalan luo.
Sid Roth on löytänyt Raamatun avaimen juutalaisten sydämiin.
Kun yksi uusi ihmiskunta avautuu ihmeille ja merkeille, -
maailma näkee Jumalan.
Nettisivuillamme on materiaalia, joka varustaa kertomaan, -
miten yksi uusi ihmiskunta tuo suuria väkijoukkoja Jumalan luo.
Tulet ymmärtämään Israelia ja seurakunnan juutalaisia juuria.
Näet, miten kaikki kansat tulevat siunatuiksi. Käy kotisivuillamme, -
niin opit, että yksi uusi ihminen on avain Jumalan siunauksiin.
Jumalan yliluonnollisuus ei tunne rajoja.
Nyt voit saada ihmeesi milloin ja missä tahansa.
Yliluonnollista-ohjelmaverkosto ISN -
tarjoaa ohjelmavirtaa 24/7 mobiililaitteelle tai älytelevisioon.
Voin katsoa milloin haluan.
Treenaan paljon ulkona. ISN kulkee mukanani.
Lataa ilmainen ISN-sovellus.
Yliluonnollista-ohjelma jatkuu.
Seuraavaksi Warren Marcus rukoilee ymmärryksellä -
vanhimman tunnetun tekstilöydön rukouksen Pyhästä Raamatusta.
Ainoan rukouksen, jonka Jumala, Isä itse, rukoili -
ja joka sai aikaan valtavia siunauksia.
Warren siunaa teitä, ja tapahtuu jotain yliluonnollista.
Raamatuissamme sanotaan: "Herra siunatkoon sinua".
Muinaisessa hepreassa merkitys on tämä:
Taivaan Isä polvistukoon sinua kohti. Sana "barak" tarkoittaa polvistumista.
Hän polvistuu, niin että Hänen luokseen pääsee helposti.
Hän ojentaa kätensä kuin isä kohti lastaan -
hoitaakseen, lohduttaakseen ja antaakseen lahjoja ja lupauksia.
"Herra varjelkoon sinua".
Taivaallinen Isä pystyttäköön suojaksesi piikkipensaan.
Hän sulkee sinut syliinsä, niin ettei saatana eikä yksikään vihollinen -
pääse vahingoittamaan ruumistasi, sieluasi, mieltäsi ja henkeäsi.
Kaipaatko vapautusta tai terveyttä?
Se tulee, sillä olet Hänen läsnäolossaan.
"Herra valistakoon sinulle kasvonsa."
Taivaallinen Isäsi valaiskoon sinulle koko olemuksensa täyteyden -
ja tuokoon sinua jatkuvasti järjestykseen, -
jotta voit täyttää Jumalan antaman tarkoituksen.
Sitten: "Olkoon sinulle armollinen."
Tässä Isä katsoo sinua silmiin hymyillen hyväksyvästi.
Hän sanoo: "Rakastan sinua, tyttäreni, poikani. Olen mielistynyt sinuun."
Tämä on suosikkini. "Herra kääntäköön kasvonsa sinun puoleesi".
Hepreaksi sana on "nasa". Se tarkoittaa "nostaa ja kantaa".
Taivaallinen Isä nostaa sinut kuin lapsen, kuin pojan tai tyttären.
Hän kantaa sinua sylissään -
ja tukee sinua syleilyllään ja koko olemuksellaan.
Sitten tulee se, mitä sinä saat tästä suhteesta:
"ja antakoon sinulle rauhan".
Hepreassa "shalom" tarkoittaa paljon enemmän kuin sodan poissaoloa.
Taivaan Isä antakoon sinulle kaiken sen, mitä tarvitset -
ollaksesi kokonainen ja ehyt, -
jotta voit vaeltaa aina Pyhän Hengen voittovoimassa.
Antakoon Hän yliluonnollisen terveyden, rauhan ja hyvinvoinnin, -
turvallisuuden, varmuuden, levollisuuden, menestyksen, -
eheyden, täyteyden, levon, sopusoinnun -
sekä karkottakoon levottomuuden ja epäsovun.
Seuraavaksi laitetaan siunaus virtaamaan. Lauletaan se hepreaksi.
Laulun esittää maailmankuulu messiaaninen ylistäjä Paul Wilbur.
Tämä on voidelluimpia juttuja, jonka tulet koskaan kokemaan.
Jivarechecha Adonai - Herra siunatkoon sinua -
vejishmerecha; ja varjelkoon sinua;
Jaer Adonai panav eleicha - Herra valistakoon kasvonsa sinulle -
vichunecha; ja olkoon sinulle armollinen;
Jisa Adonai - Herra kääntäköön -
panav eleicha - kasvonsa sinun puoleesi -
vejasem lecha - ja antakoon sinulle -
Shalom. rauhan.
Jumalan yliluonnollisuus ei tunne rajoja.
Nyt voit saada varustusta läpimurtoon milloin ja missä tahansa.
ISN-verkosto on saatavana mobiililaitteelle ja älytelevisioon -
ilmaisen ISN-sovelluksen kautta.
Maailma ei tarvitse yhtä uutta kristillistä tv-kanavaa.
Se tarvitsee ohjelmia, jotka muuttavat elämää -
ja joista virtaa Jumalan läsnäolo.
Ihmisten pitää päästä niihin käsiksi, milloin ja missä ikinä he tarvitsevat.
ISN on läsnä, milloin ikinä sitä tarvitset.
Se tarjoaa ohjelmavirtaa 24/7 mobiililaitteelle tai älytelevisioon.
Voit katsoa ohjelmakirjastostamme kymmeniä Yliluonnollista-jaksoja -
ja muita ohjelmia. Lataa sovellus ilmaiseksi.
Milloin tahansa, missä tahansa.
Jumala ei ole rajoitettu, ei myöskään pääsysi yliluonnolliseen.
Ensi viikolla:
Olin täysin terve 22-vuotias -
ja päivän päässä elämäni unelman saavuttamisesta, kun tragedia yllätti.
Sanottiin, että eläisin kymmenen tuntia.
Siitä on nyt 34 vuotta.
Jumala ohjasi paranemisen vastaanottamisessa.
Suomennos: Marianne Tenetz